Selvom der bliver købt DVD-afspillere, hi-fi og hjemmebiografer i stor stil, blev 2006 et godt år for de danske biografejere. I 2006 blev der solgt tre procent flere biografbilletter end året før. De gode salgstal skyldes ikke mindst den anmelderroste, britiske James Bond-film "Casino Royale", hvor danske Mads Mikkelsen og Jesper Christensen spiller hovedskurkene. "Casino Royale" blev årets mest sete film. Den solgte over 700.000 billetter, hvilket er 80.000 flere end den amerikanske "Da Vinci Mysteriet", som kom på andenpladsen. "Drømmen", som er instrueret af Niels Arden Oplev, solgte godt 400.000 billetter, og blev dermed den danske film, som flest danskere gik i biografen for at se. Der blev vist 674 film på biograflærrederne i 2006, vilket er 21 flere end året før.

Opsummering:
2006 blev et godt år for biografejerne. Hjulpet godt på vej af Mads Mikkelsen og James Bond solgte biograferne tre procent flere billetter end året før.